**Прилог 1.  
OБРАЗАЦ ИЗВЕШТАЈА О СПРОВЕДЕНОЈ EX ANTE АНАЛИЗИ ЕФЕКАТА ПРОПИСА**

1. **Сагледавање постојећег стања.**

**1) Приказати постојеће стање у предметној области у складу са важећим правним оквиром.**

Закон о алтернативним инвестиционим фондовима („Службени гласник РСˮ, број 73/19) који је Народна скупштина Републике Србије усвојила на седници 10. октобра 2019. године, ступио је на снагу осмог дана од дана објављивања у Службеном гласнику РС, а почео је са применом 21. априла 2020. године. Разлози за доношење овог закона били су бројни, а два се могу посебно истаћи: унапређење и развој тржишта капитала који последично доприноси развоју економијe Републике Србије и испуњавање обавеза преузетих у процесу придруживања Републике Србије Европској унији.

У складу са преузетим обавезама у оквиру Преговарачке позиције Републике Србије за Поглавље 9 „Финансијске услугеˮ, важећим Законом о алтернативним инвестиционим фондовима извршено је у највећој могућој мери усаглашавање са одредбама Директиве 2011/61/ЕУ Европског парламента и Савета, од 8. јуна 2011. године, која уређује управљање алтернативним инвестиционим фондовима (у даљем тексту: Директива 2011/61/ЕУ) и уређена је одложена директна примена Уредбе 345/2013 о Европским фондовима предузетничког капитала и Уредбе 346/2023 о Европским фондовима социјалног предузетништва. Део одредаба овог закона има одложену примену с обзиром да су транспоноване одредбе које уређују прекогранично пружање услуга и сарадњу са надлежним институцијама држава чланица Европске уније које у овом тренутку те одредбе не примењују на Републику Србију.

Од почетка примене Закона о алтернативним инвестиционим фондовима до октобра 2025. године у Републици Србији ученици су на тржишту и/или могу бити:

* 11 друштава за управљање алтернативним инвестиционим фондовима (у даљем тексту: ДЗУАИФ) која имају дозволу Комисије за хартије од вредности (у даљем тексту: Комисија) за управљање овом врстом фонда;
* девет алтернативних инвестиционих фондова, од којих су пет отворени алтернативни инвестициони фондови и четири затворена алтернативна инвестициона фонда;
* шест банака које имају дозволу Комисије за обављање послова депозитара;
* девет банака које имају дозволу за пружање кастоди услуга;
* 278 лиценцираних проценитеља непокретности који су лиценцу стекли у складу са Законом о проценитељима вредности непокретности („Службени гласник РСˮ, бр. 108/16 и 113/17);
* потенцијални професионални инвеститори - домаћа и страна лица која испуњавају услове из чл. 192. и 193. Зaкoна o тржишту кaпитaлa („Сл. глaсник РСˮ, број 129/21);
* потенцијални полупрофесионални инвеститори - мали инвеститори који се за потребе улагања у уделе у АИФ-у једног алтернативног инвестиционог фонда (у даљем тексту: АИФ) обавезују да једнократном уплатом уплате износ од најмање 5.000 евра или еквивалентну вредност у другој валути, на начин прописан правилима пословања и проспектом АИФ-а, када постоји обавеза његовог објављивања и за које је ДЗУАИФ проценио да имају довољно искуства на тржишту капитала и стручног знања да би разумели ризике улагања, као и да јсу улагања у АИФ, у складу са њиховим инвестиционим циљевима;
* потенцијални мали инвеститор - свако лице које није професионални инвеститор.

За остале категорије учесника тј. за: професионалне инвеститоре, полупрофесионалне инвеститоре и мале инвеститоре Комисија за хартије од вредности не прикупља податке, те не поседујемо за исте статистичке податке.

**2) Да ли је уочен проблем у области и на коју циљну групу се односи? Представити узроке и последице проблема?**

У складу са Закључком Владе Републике Србије, 05 број 337-3560/2025-3 од 11. априла 2025. године и Планом за испуњавање најважнијих обавеза из процеса преговора о приступању Републике Србије Европској унији до краја 2026. године, припремљен је Нацрт закона о изменама и допунама Закона о алтернативним инвестиционим фондовима којим се врши даље усклађивање овог закона са консолидованом верзијом Директиве 2011/61/ЕУ (укључујући измене до јануара 2024. године) и којим се стварају услови за директну примену Уредбе ELTIF од момента пријема Републике Србије у чланство Европске уније.

Истовремено, на основу комуникације са учесницима на тржишту, овим изменама и допунама извршене су мање техничке корекције, прецизирања и појашњења већ постојећих одредаба Закона о алтернативним инвестиционим фондовима који би допринели јасноћи и којима би се избегла упућивања на друге законе, могућност погрешних тумачења и евентуални проблеми у пракси.

Предложене измене одредаба Закона о алтернативним инвестиционим фондовима у којима се до сада вршило позивање на Закон о отвореним инвестиционим фондовима са јавном понудом имају искључиво за циљ **унапређење прегледности и нормативне самосталности закона**, без измене њиховог **садржајног значења**. Формулације које се сада предлажу, уместо претходног упућивања на други закон, **не уносе суштинске промене**, већ се у великој мери преносе одредбе из Закона о отвореним инвестиционим фондовима са јавном понудом и **преузимају постојећи институти у** Закон о алтернативним инвестиционим фондовима, чиме се: поједностављује читање и примена закона, избегава неоправдано упућивање на други закон, а истовремено се задржавају правне норме које су већ део важећег решења. Циљ наведених измена је да Закон о алтернативним инвестиционим фондовима буде **самосталнији и систематичнији**, уз већу транспарентност за све кориснике закона, без утицаја на материјалну регулацију.

Предложеним изменама чл. 60, 98. став 4, 136. и 143. се искључиво преносе одредбе из Закона о отвореним инвестиционим фондовима са јавном понудом и преузимају постојећи институти у Закон о алтернативним инвестиционим фондовима. Додавањем новог става 5. у члану 162. се не уноси нова материјална обавеза, већ се нормативно јасно уређује постојеће правило које произилази из општих начела избегавања сукоба интереса и заштите интереса чланова фонда. Формулација је усклађена са појмом повезаних лица из закона којим се уређују привредна друштва, чиме се обезбеђује усаглашеност и правна сигурност у примени. Ради се искључиво о прецизирању постојећих принципа, без суштинске промене права и обавеза учесника. Предлаже се брисање ставова 1. и 5. члана 179. јер је ова материја већ обухваћена измењеним чланом 136, па није потребно да буде уређена на оба места.

Закон о алтернативним инвестиционим фондовима прописује могућност улагања алтернативног инвестиционог фонда у различите облике имовине, између осталог и у стицање удела или права својине на непокретностима. Међутим, тренутно уколико се врши такво стицање, пракса је указала да препрека настаје приликом уписа власника такве имовине. Овим изменама и допунама се ближе уређује да се право својине АИФ-а који нема својство правног лица, а које се уписује у одговарајуће јавне регистре и уписује се на име тог фонда уз неопходне регистрационе податке ДЗУАИФ-а који управља и располаже његовом имовином. Разлог за прецизирање ове одредбе је стварање правне сигурности и већег поверења за инвеститоре, као и заштите трећих савесних лица, који улажу у АИФ без својства правног лица, а који унета средства улаже у непокретности. Због успостављања правне сигурности битно је да у Катастру непокретности постоји јасна назнака да је непокретност у власништву фонда, а не друштва за управљање тим фондом.

**3) Да ли постоје неки други разлози за промену (интервенцију) у области у случају да није уочен проблем?**

Област алтернативних инвестиционих фондова је у Републици Србији у овом тренутку регулисана Законом о алтернативним инвестиционим фондовима, који је усклађен са европским прописима у највећој мери коју дозвољава домаћи правни оквир и степен развијености домаћег тржишта у односу на светска тржишта на којима се ти прописи примењују.

У складу са одредбама члана 72. став 4. Споразума о стабилизацији и придруживању, који је ступио на снагу 1. септембра 2013. године, предвиђено је да ће се усклађивање националног законодавства са законодавством ЕУ остварити на основу посебног програма, договореног између Европске комисије и Републике Србије**.** Полазећи од претходно наведене одредбе Споразума, Национални програм за усвајање правних тековина Европске уније (НПАА)је детаљан, вишегодишњи план за усклађивање домаћег законодавства са прописима ЕУ. Програм је први пут усвојен 2013. године, након добијања статуса кандидата, и до сада је ревидиран у више наврата – у складу са током процеса европских интеграција. Пети ревидирани Национални програм за усвајање правних тековина Европске уније (НПАА), за период од трећег тромесечја 2024. до четвртог тромесечја 2027. године, је усвојен 24. октобра 2024. године.

У оквиру процеса приступања Републике Србије Европској унији и Преговарачке позиције Републике Србије за Поглавље 9 „Финансијске услугеˮ, Република Србија је, између осталог, преузела обавезу да у потпуности транспонује Директиву 2011/61/ЕУ која уређује управљање алтернативним инвестиционим фондовима у национални правни оквир Републике Србије, односно да се до уласка у чланство Европске уније у потпуности усагласи са консолидованом верзијом ове директиве (укључујући све измене директиве извршене у претходном периоду) и то је једно од мерила за затварање овог поглавља.

Такође, у оквиру Преговарачке позиције за Поглавље 9, преузета је и обавеза да се припреме услови за директну примену Уредбе 2015/760/ЕУ о европском фонду за дугорочна улагања (ELTIF) најкaсније до дана уласка Републике Србије у Европску унију. У овај предлог измена и допуна Закона о алтернативним инвестиционим фондовима унете су одредбе са одложеном имплементацијом којима се уређује директна примена Уредбе ELTIF од дана пријема Републике Србије у чланство ЕУ.

Влада је Закључком број 337-3560/2025-3 од 11. априла 2025. године усвојила План за испуњавање најважнијих обавеза из процеса преговора о приступању Републике Србије Европској унији до краја 2026. године (у даљем тексту: План), у складу са опредељењем Републике Србије да изврши све најважније обавезе из процеса преговора о приступању Европској унији према убрзаној динамици, до краја 2026. године. У припреми Плана, а полазећи од наведеног стратешког циља, надлежне институције су приступиле сагледавању најважнијих обавеза из процеса и дефинисању планова за њихову реализацију, у циљу испуњавања свих обавеза за затварање преговора у свим поглављима до назначеног рока. Мере садржане у Плану су усмерене ка  испуњавању кључних захтева из процеса преговора, узимајући у обзир препоруке Европске комисије дате у Годишњем извештају, као и планове дефинисане у оквиру Националног програма за усвајање правних тековина Европске уније.

У складу са Закључком Владе Републике Србије, 05 број 337-3560/2025-3 од 11. априла 2025. године и Планом за испуњавање најважнијих обавеза из процеса преговора о приступању Републике Србије Европској унији до краја 2026. године, припремљен је Нацрт закона о изменама и допунама Закона о алтернативним инвестиционим фондовима којим се врши даље усклађивање овог закона са консолидованом верзијом Директиве 2011/61/ЕУ (укључујући измене до јануара 2024. године) и којим се стварају услови за директну примену Уредбе ELTIF од момента пријема Републике Србије у чланство Европске уније.

Крајем 2023. и у првом кварталу 2024. године, Министарство за европске интеграције проследило је Министарству финансија коментаре Европске комисије на усклађеност Закона о тржишту капитала („Сл. глaсник РСˮ, број 129/21), Закона о алтернативним инвестиционим фондовима („Сл. глaсник РСˮ,, број 73/19) и Закона о отвореним инвестиционим фондовима са јавном понудом („Сл. глaсник РСˮ, број 73/19) са европским прописима. На иницијативу Министарства за европске интеграције, дана 23. априла 2024. године одржан је и састанак представника Европске комисије, DG NEAR, DG FISMA и DG JUST са представницима Министарства финансија, Комисије за хартије од вредности и Централног регистра, депо и клиринга хартија од вредности на тему примљених коментара и усклађености наведених закона који уређују тржиште капитала са релевантним европским прописима. С обзиром да је потпуна усклађеност Закона о алтернативним инвестиционим фондовима са Директивом 2011/61/ЕУ једно од мерила за затварање Преговарачке позиције Републике Србије за Поглавље 9 „Финансијске услугеˮ која је део Кластера 2, тада добијени коментари на Закон о алтернативним инвестиционим фондовима узети су у обзир приликом формулација одредаба овог нацрта закона којима се врши усаглашавање са Директивом 2011/61/ЕУ. У циљу потпуног усаглашавања овог закона са Директивом 2011/61/ЕУ и Уредбом ELTIF, а на основу коментара Европске комисије, извршене су следеће измене и допуне у 20 чланова закона:

1. транспонована је дефиниција холдинг друштва уз ограничење да се примењује само приликом тумачења у вези са овим законом;
2. додатно је дефинисано да је држава чланица домаћина ДЗУАИФ-а и држава чланица која није матична држава чланица, а на чијој територији ДЗУАИФ обавља додатне делатности прописане овим законом;
3. дефинисан је Европски фонд за дугорочна улагања (european long-term investment fund – ELTIF);
4. дефинисана је реална имовина која доприноси паметном, одрживом и инклузивном расту;
5. дефинисано је значење термина основан када се користи за поједине учеснике на тржишту инвестиционих фондова;
6. дефинисане су, а затим и ближе уређене предмаркетиншке активности на основу којих, између осталог, страни ДЗУАИФ у Републици Србији или домаћи ДЗУАИФ у државама чланицама ЕУ испитује интересовање професионалних и полупрофесионалних инвеститора за АИФ или подфонд кровног АИФ-а који још није основан или који је основан, али за који још није упућено обавештење о намери стављања на тржиште;
7. с обзиром да закон у више чланова прописује имовину у коју могу да улажу одређене врсте алтернативних фондова или којим инвеститорима се могу нудити удели у различитим фондовима, овим изменама се свуда где је потребно у циљу усклађивања са Европском унијом додају одредбе које упућују на примену прописа Европске уније које имају одложену примену, али обезбеђују испуњење обавеза преузетих у оквиру Поглавља 9 „Финансијске услугеˮ;
8. транспоноване су одредбе европског прописа скоријег датума којима се прецизирају услови и обавезе ДЗУАИФ-а који намерава да нуди уделе малим инвеститорима (измене и прецизирања у члану 135. овог закона);
9. уређује се достављање информација Јединственој европској приступној тачки, односно органу надлежном за прикупљање информација у складу са прописом ЕУ;
10. у више чланова додате су обавезе Комисије и рокови у вези са извештавањем Европског регулаторног органа за хартије од вредности и тржишта капитала (у даљем тексту: ЕСМА), надлежних органа дражава чланица ЕУ, праћењем кредитног рејтинга;
11. уређене су обавезе ДЗУАИФ-а у вези припреме процене да ли секјуриизација, уколико су јој изложени, испуњава услове из прописа ЕУ;
12. уређује се повлачење обавештења о трговању ДЗУАИФ-а из Републике који у држави чланици ставља на тржиште уделе у АИФ-у из Републике или друге државе чланице;
13. транспоноване су одредбе Директивом 2011/61/ЕУ којима је прецизније уређена понуда удела у АИФ-у малим инвеститорима.

Имајући у виду степен развијености домаћег тржишта капитала, као и да Република Србија у овом тренутку није држава чланица Европске уније, све предложене измене и допуне које уређују прекогранично пружање услуга у оквиру Европске уније и сарадњу и размену информација Комисије са надлежним институцијама држава чланица и ЕСМА, изузев одредаба у члану 2. овог закона који уређује дефиниције, ће имати одложену примену до дана до приступања Републике Србије у чланство Европске уније.

1. **Утврђивање циља.**

**1) Који циљ је потребно постићи?**

Имајући у виду обавезе преузете у оквиру процеса приступања Републике Србије Европској унији и Преговарачке позиције Републике Србије за Поглавље 9 „Финансијске услугеˮ, Република Србија као и Закључак Владе Републике Србије, 05 број 337-3560/2025-3 од 11. априла 2025. године и План за испуњавање најважнијих обавеза из процеса преговора о приступању Републике Србије Европској унији до краја 2026. године, један од циљева који се постиже овим законом је потпуно усклађивање са Директивом 2011/61/ЕУ која уређује управљање алтернативним инвестиционим фондовима и обезбеђују се услови за директну примену Уредбе ELTIF од момента пријема Републике Србије у чланство Европске уније.

Транспоновањем европских прописа који уређују алтернативне инвестиционе фондове кроз одредбе овог закона и подзаконске акате Комисије за хартије од вредности којима се ближе уређује примена овог закона, потврдићемо надлежним институцијама Европске уније своју опредељеност и спремност да испунимо прихваћене обавезе у вези са прописима који уређују тржиште капитала, што је и део критеријума за пријем чланство Европске уније, а који ће нам, између осталог, омогућити да се укључимо у јединствено тржиште Европске уније.

Други важан циљ предложених прецирања одредаба је да Закон о алтернативним инвестиционим фондовима буде јаснији, самосталнији и систематичнији, уз већу транспарентност за све кориснике закона, што доприноси правној сигурности и већем поверењу инвеститора који улажу у ову врсту фондова.

**3) На основу ког показатеља учинка се утврђује да ли је дошло до постизања циља?**

Национални програм за усвајање правних тековина Европске уније (НПАА)је детаљан, вишегодишњи план за усклађивање домаћег законодавства са прописима ЕУ. У оквиру процеса европских интеграција, сви закони Републике Србије за које је преузета обавеза хармонизације са европским прописима, чим се преведу упућују се Европској комисији на анализу и мишљење заједно са таблицама усклађености.

С обзиром на Закључак Владе Републике Србије, од 11. априла 2025. године и План за испуњавање најважнијих обавеза из процеса преговора о приступању Републике Србије Европској унији до краја 2026. године, позитивно мишљење европске комисије на ове измене би био значајан показатељ постизања циља.

Истовремено један од циљева наведених измена је да Закон о алтернативним инвестиционим фондовима буде **самосталнији и систематичнији**, уз већу транспарентност за све кориснике закона, без утицаја на материјалну регулацију.С обзиром на комплексност материје која се уређује Законом о алтернативним инвестиционим фондовима, очекује се да ће унапређење прегледности, избегавање упућивања на друге законе и концентрација свих одредаба на једном месту које су значајне за имплементацију, допринети бољем и лакшем разумевању од стране већег броја потенцијалних полупрофесионалних и малих инвеститора и на тај начин евентуално учинити овај облик улагања атрактивнијим за шири круг лица.

Од почетка примене Закона о алтернативним инвестиционим фондовима до октобра 2025. године у Републици Србији:

* основано је 11 друштава за управљање алтернативним инвестиционим фондовима (у даљем тексту: ДЗУАИФ) која имају дозволу Комисије за хартије од вредности (у даљем тексту: Комисија) за управљање овом врстом фонда;
* основано, односно организовано девет алтернативних инвестиционих фондова, од којих су пет отворени алтернативни инвестициони фондови и четири затворена алтернативна инвестициона фонда;
* шест банака има дозволу Комисије за обављање послова депозитара;
* девет банака има дозволу за пружање кастоди услуга;
* 278 лиценцираних проценитеља непокретности који су лиценцу стекли у складу са Законом о проценитељима вредности непокретности („Службени гласник РСˮ, бр. 108/16 и 113/17);
* потенцијални професионални инвеститори су сва домаћа и страна лица која испуњавају услове из чл. 192. и 193. Зaкoна o тржишту кaпитaлa („Сл. глaсник РСˮ, број 129/21);
* потенцијални полупрофесионални инвеститор је сваки мали инвеститор који се за потребе улагања у уделе у АИФ-у једног АИФ-а обавезује да једнократном уплатом уплати износ од најмање 5.000 евра или еквивалентну вредност у другој валути, на начин прописан правилима пословања и проспектом АИФ-а, када постоји обавеза његовог објављивања и за којег је ДЗУАИФ проценио да има довољно искуства на тржишту капитала и стручног знања да би разумео ризике улагања, као и да је улагање у АИФ, у складу са његовим инвестиционим циљевима;
* потенцијални мали инвеститор је свако лице које није професионални инвеститор.

Досадашњи подаци показују велико интересовање за оснивање и управљање АИФ-овима, као и оснивање и пословање ДЗУАИФ-а, те даље усаглашавање са европским прописима допринеће бољем и лакшем разумевању од стране већег броја потенцијалних полупрофесионалних, професионалних и малих инвеститора и на тај начин евентуално учинити овај облик улагања атрактивнијим ширем кругу лица све до момента уласка Републике Србије у Европску унију.

**3. Идентификовање опција.**

**3) Које су кључне промене које се прописом предлажу ради постизања циља?**

У циљу потпуног усаглашавања овог закона са Директивом 2011/61/ЕУ и Уредбом ELTIF, а на основу коментара Европске комисије, извршене су следеће измене и допуне у 20 чланова закона:

1. транспонована је дефиниција холдинг друштва уз ограничење да се примењује само приликом тумачења у вези са овим законом;
2. додатно је дефинисано да је држава чланица домаћина ДЗУАИФ-а и држава чланица која није матична држава чланица, а на чијој територији ДЗУАИФ обавља додатне делатности прописане овим законом;
3. дефинисан је Европски фонд за дугорочна улагања (european long-term investment fund – ELTIF);
4. дефинисана је реална имовина која доприноси паметном, одрживом и инклузивном расту;
5. дефинисано је значење термина основан када се користи за поједине учеснике на тржишту инвестиционих фондова;
6. дефинисане су, а затим и ближе уређене предмаркетиншке активности на основу којих, између осталог, страни ДЗУАИФ у Републици Србији или домаћи ДЗУАИФ у државама чланицама ЕУ испитује интересовање професионалних и полупрофесионалних инвеститора за АИФ или подфонд кровног АИФ-а који још није основан или који је основан, али за који још није упућено обавештење о намери стављања на тржиште.
7. с обзиром да закон у више чланова прописује имовину у коју могу да улажу одређене врсте алтернативних фондова или којим инвеститорима се могу нудити удели у различитим фондовима, овим изменама се свуда где је потребно у циљу усклађивања са Европском унијом додају одредбе које упућују на примену прописа Европске уније које имају одложену примену, али обезбеђују испуњење обавеза преузетих у оквиру Поглавља 9 „Финансијске услугеˮ.
8. транспоноване су одредбе европског прописа скоријег датума којима се прецизирају услови и обавезе ДЗУАИФ-а који намерава да нуди уделе малим инвеститорима (измене и прецизирања у члану 135. овог закона).
9. уређује се достављање информација Јединственој европској приступној тачки, односно органу надлежном за прикупљање информација у складу са прописом ЕУ.
10. у више чланова додате су обавезе Комисије и рокови у вези са извештавањем Европског регулаторног органа за хартије од вредности и тржишта капитала (у даљем тексту: ЕСМА), надлежних органа дражава чланица ЕУ, праћењем кредитног рејтинга.
11. уређене су обавезе ДЗУАИФ-а у вези припреме процене да ли секјуриизација, уколико су јој изложени, испуњава услове из прописа ЕУ.
12. уређује се повлачење обавештења о трговању ДЗУАИФ-а из Републике који у држави чланици ставља на тржиште уделе у АИФ-у из Републике или друге државе чланице.
13. транспоноване су одредбе Директивом 2011/61/ЕУ којима је прецизније уређена понуда удела у АИФ-у малим инвеститорима.

Имајући у виду степен развијености домаћег тржишта капитала, као и да Република Србија у овом тренутку није држава чланица Европске уније, све предложене измене и допуне које уређују прекогранично пружање услуга у оквиру Европске уније и сарадњу и размену информација Комисије са надлежним институцијама држава чланица и ЕСМА, изузев одредаба у члану 2. овог закона који уређује дефиниције, ће имати одложену примену до дана до приступања Републике Србије у чланство Европске уније.

Овим изменама се решава проблем уписа алтернативних инвестиционих фондова који немају својство правног лица у јавне регистре приликом стицања својине на имовини која води у тим регистрима, односно уређује се да ће се упис вршити са идентификационим подацима друштва за управљање алтернативним инвестиционим гондом-а а на име алтернативног инвестиционог фонда.

**4. Анализа економских ефеката**

Спровођење и праћење овог закона неће довести до нових трошкова за Комисију, с обзиром да већ прати спровођење Закона о алтернативним инвестиционим фондовима и не намећу јој се значајно различите обавезе или надлежности, те неће бити потребе за додатним кадровско-организационим и финансијским променама у циљу праћења примене овог закона. Такође, примена овог закона неће изазвати издвајање додатних трошкова ни грађанима, ни привреди.

**4) На који начин ће предложена решења прописа утицати на конкурентност привредних субјеката на домаћем и иностраном тржишту?**

Имајући у виду да се већи део измена и допуна овог закона врши у циљу усаглашавања са правним тековинама Европске уније, али да се ове одредбе неће примењивати до момента приступања Европској унији, у овом тренутку није могуће проценити конкретан утицај на конкурентнот привредних субјеката у Републици. Међутим потпуно усклађен закон са законима у државама чланицама, пружа сигурност и улива поверење страним инвеститорима, друштвима за управљање и фондовима да могу, по познатим правилима, без додатних ризика да послују у Републици Србији.

**7. Анализа управљачких ефеката.**

**2) Одредити капацитете органа, односно организације који врше јавна овлашћења који је потребно ангажовати за примену прописа. Да ли су капацитети довољни за примену прописа?**

Спровођење и праћење овог закона неће довести до нових трошкова за Комисију, с обзиром да већ прати спровођење Закона о алтернативним инвестиционим фондовима и у овом тренутку не намећу јој се значајно различите обавезе или надлежности, те неће бити потребе за додатним кадровско-организационим и финансијским променама у циљу праћења примене овог закона.

Имајући у виду да у овом тренутку Република Србија није чланица Европске уније, све одредбе европских прописа које се односно на сарадњу и размену информација између надлежних институција држава чланица и са надлежним институцијама Европске уније укључујући ЕСМА-у, државе чланице не примењују на Републику Србију, тако да је за ове одредбе и у Закону о алтернативним инвестиционим фондовима прописана одложена примена. Када Република Србија приступи у чланство Европске уније, Комисија ће прописану комуникацију са ЕСМА-ом обављати на начин који је уобичајен између чланица Европске уније и уређен европским прописима.

Одредбе Европске уније које се односе на Јединствену европску приступну тачку и прикупљање података имају одложену примену и на територији Европске уније и примена још није ближе уређена ни европским прописима.

**8. Анализа финансијских ефеката.**

**2) Какве ће ефекте предложена решења прописа имати на јавне приходе и расходе?**

Примена овог закона неће изазвати издвајање додатних трошкова ни грађанима ни привреди.

10.**Извештај о спроведеним консултацијама.**

**1) Одредити циљне групе и заинтересоване стране које је потребно укључити у процес консултација.**

**2) У ком периоду су спроведене консултације и да ли су релевантне информације о времену и месту примене изабраних метода консултација и њиховим резултатима, објављене на Порталу „еКонсултације”? Навести линк са Портала „еКонсултације” или неке друге интернет странице преко које су спроведене консултације.**

**3) Навести циљне групе и заинтересоване стране које су учествовале у консултацијама.**

**4) Да ли су у консултације укључени представници микро, малих и средњих привредних субјеката из регулисане области и осетљиве друштвене групе на које пропис утиче, представници удружења која се баве заштитом животне средине, као и представници удружења који се баве родном равноправношћу?**

**5) Наведите примедбе, сугестије и коментаре на текст прописа, достављене у току консултација које су усвојене.**

**6) Наведите примедбе, сугестије и коментаре на текст прописа, достављене у току консултација које нису усвојене и објаснити разлоге за њихово неприхватање.**

Ради прецизнијег уређивања и усаглашавања одредаба важећег Закона о алтернативним инвестиционим фондовима са прописима Европске уније и условима на домаћем тржишту, неформално су консултоване све релевантне институције и учесници на тржишту који примењују одредбе овог закона. Министарство финансије је, након разматрања примљених предлога и сугестија и процене њихове оправданости, Нацртом закона о изменама и допунама Закона о алтернативним инвестиционим фондовима унело предлоге мањих корекција, прецизирање и појашњења постојећих одредби које ће допринети целовитости овог закона, лакшем разумевању и већем интересовању потенцијалних инвеститора.

У складу са преузетим обавезама у оквиру Преговарачке позиције Републике Србије за Поглавље 9 „Финансијске услугеˮ, Нацрт закона о изменама и допунама Закона о алтернативним инвестиционим фондовима је припремљен са циљем да се изврши потпуно усклађивање Закона о алтернативним инвестиционим фондовима са консолидованом верзијом Директиве 2011/61/ЕУ (укључујући измене до јануара 2024. године) и да се створе услови за директну примену Уредбе ELTIF од дана пријема Републике Србије у чланство Европске уније. Транспоноване одредбе Директиве 2011/61/ЕУ и Уредбе ELTIF ће имати одложену примену до момента уласка Републике Србије у чланство Европске уније.